கப்பல் தட்டிலே நின்றுகொண்டு, வளமிகுந்த என் தாய்நாட்டிலே என் வாழ்வுக்குப் போதுமானவழி கிடைக்காததால், "இதோ நான் மலேயா போகிறேன்; கண்காணாச் சீமை; காட்டிலே வேலை செய்யப் போகிறேன்; தாயைப்பிரிந்து போகிறேன்; தாய் நாட்டிலிருந்து வறுமை என்னைத் துரத்துகிறது; வெளிநாடு செல்கிறேன் கூலியாக" என்று ஏக்கத்துடன் கூறித் தமிழன் சி்ந்திய கண்ணீர்கொண்டு எழுதப்பட்ட இலட்சியம், திராவிட திராவிடருக்கே என்பது. 2. புதிய வரலாறு 11-09-1938 தமிழ்நாடு தமிழருக்கே என்று பரணி பாடினோம். 27-12-1938 வேலூர் தமிழர் மாநாட்டில் தமிழ்நாடு எதிர்காலத் திட்டம் பேசப்பட்டது. 29-12-1938 சென்னை, ஜஸ்டிஸ் கட்சி மாநாட்டில் தமிழ்நாடு தனிநாடு ஆகவேண்டும் என்பது வலியுறுத்தப்பட்டது. 10-12-1939 தமிழ்நாடு தமிழருக்கே என்ற திட்டத்தை நாட்டுமக்களுக்கு விளக்க விழாக் கொண்டாடப்பட்டது. 2-07-1940 காஞ்சிபுரத்தில் திராவிடநாடு பிரிவினை மாநாடு  நடத்தப்பட்டுப் பிரிவினைக்குக் கமிட்டி நியமிக்கப்பட்டது. 24, 25-08-1940 திருவாரூர், மாகாண மாநாட்டில், திராவிட நாடு தனிநாடாக வேண்டும் என்ற திட்டம் தீர்மானமாயிற்று.